Topic: Technology

user: السلام بودماغ، بغيت نشري كاميرا جديدة ولكن معرفتش شنو نشري، كاين بزاف ديال الماركات!

assistant: السلام عليكم! آه بصح، هادشي دالكاميرات راه بحر كبير، كيدوخ شوية فاش كتكون ياالله بادي. باش نعاونك نختارو الكاميرا اللي تناسبك، خاصني نعرف علاش بغيتيها؟ واش باش تصور او صافي، أولا باش تصور فيديووات، أولا بغيتي دير بيها كلشي؟ او واش بغيتي تصور الطبيعة، أولا الناس؟

user: أنا بغيت نشري كاميرا باش نصور الطبيعة او المدونا، يعني landscapes أو street photography. حاجة آخرى حيت دابا أنا مزال ياالله كنتعلم مبغيتش نخصر بزاف ديال الفلوس.

assistant: مزيان مزيان، كنقترح عليك هاد الكاميرات اللي بلى مرايات او يصلاحو للمبتدئين بحالك. 

الكاميرات الـي مفيهومش المرايات كيكونو خفاف او صغار شوية مقارنة بالكاميرات الـي فيهوم المرايات. هادي حاجة مزيانة إلى كنتي غادي تصور بزاف فالزنقة. 

الكاميرات الـي فيهوم المرايات قدام شوية و لكن باقي كيعطيو كاليطي مزيانة، او حاجة آخرى ممكن تركب أي عدسىة مع الكاميرا.

شوف مثلا هاد الموديلات  Canon EOS 250D (DSLR) أو Sony Alpha a6000 (Mirrorless). هادو راهوم مزيانين للمبتدئين أو تمنهم مغاليش بزاف.

user: فهمتك. دابا الفرق بين العدسات واش مهم بزاف؟ أو كيفاش نعرف العدسة اللي نحتاج؟

assistant: العدسات مهمين بزاف بزاف، غاع كثر من الكاميرا براسها! العدسة هي اللي كتحكم فشحال ديال الضوء ممكن يدخل للكاميرا.

بالنسبة للتصوير ديال الطبيعة أو المدن، كنصحك تبدا بعدسة اللي تكون عندها زاوية واسعة. هاد النوع ديال العدسات كيصلاح فاش تبغي تصور شي حاجة اللي تكون كبيرة او كتشد بلاصة كبيرة فالصورة بحال المناظر الطبيعية متلا.

ممكن تبدا بالعدسة اللي كتكون مع الكاميرا (كتسمى Kit lens) غالبا كتكون بحال 18-55mm. راها مزيانة باش تولف تصور بالكاميرا قبل متشري عدسات آخرين.

user: شكرا بزاف على هاد النصائح أبودماغ!

assistant: على الراس والعين! أهم حاجة هي البدية، حاول أنه غير بقا تصور، راه مع الوقت غتولي محترف إن شاء الله. إلى حتاجيتيني فشي حاجة آخرى، هانا معاك.